Krivelj
Krivelj je planinsko selo u sjeveroistočnoj Srbiji na obroncima planina Veliki krš i Crni Vrh. Razlikuju se dva naselja, Veliki Krivelj i Mali Krivelj, spojena i povezana asfaltnim putem dužine 6,5 km. Selo broji blizu 500 domaćinstava, tj. oko 1500 stanovnika. Selo je poznato po rudniku bakra i ostalih plemenitih metala u sklopu Rudarsko-topioničarskog bazena Bor. Kroz selo protiče Kriveljska rijeka koja izvire na obroncima planine Crni vrh a ulijeva se u Borsku rijeku. Kriveljska rijeka je u donjem dijelu svog toka zagađena otpadnim vodama iz rudnika Cerovo. Najrazvijenija grana privrede u selu je stočarstvo, i time se bavi 95% ukupnog stanovništva.